Ijider awraɣ

Ijider awraɣ neɣ Ijider ageldun ( isem ussnan : Aquila chrysaetos ) d talmest n isekliwen yettwassenen yakk deg wezgen n agafan n umaḍal, akken iga daɣen d talmest meqqren yakk deg tewsit n ijudar . Talmest-a d tin yeṭṭafaren tawacult n iberniyen am telmas niḍen deg tewsit-is . Zik nni, yella yettidir deg yakk ideggan n ugafa n tegnit , maca tura inger deg waṭas n yideggan, igra-d kan deg yigran d tẓegwa yaggugen (ibeɛden) ɣef yinsawen d wammasen ittwazdaɣen sɣur yimdanen . Ɣas yella-d wannect-a, maca mazal-it yettidir deg waṭas n tamiwin d yideggan seg Asya ɣer Uṛuppa d Tefriqt yakk d Tamrikt n Ugafa (aladɣa di Kalifurnya ).

Agmar

Ijider awraɣ igemmer s ugani ɣef ikacbaren-is imesden d tazla-ynes yeflalen, Umuɣ n tgemrawin-is meqqer acku dges iwtal , Yuzaṭ , inẓiden ula d iburaɣ akk d yemcac

Amyaraw

Ijider awraɣ d aɣersiw ayentyuga, ixeddem-d yiwen n unarag (acrik) kan deg teɣzi n tudert-is, yal tayuga tettaṭaf tajumma yettawaṭen ar 155 km anda iy ferren ideg yeflalen i tmuska (lebni) n ugdef i wakken ad issers dges timellalin-is , Deg yal tikkelt ssrusayen yiwet n tmellalt neɣ kuẓ (4)

Aglam

Ijider awraɣ d aselkiw yuddsen s waṭas, afraw-is d aras, Afriwen-is hraw-it, Teɣzi ynes tettili gar n 70 ar 85 cm ma d afriwen-is seg yiri ar yiri mara ad ldin ttilin seg 185 ar 220 cm, Azuk-is yettili gar n 3,8 ar 6,7 kg i tewtemt yugaren awtem (seg 2,8 ar 4,6 kg i wewtem )

Asismel

Amusnaw n iɣersiwen n Swid Carl con Linné igelm-d iylalen-a s tugna tusnant i tikkelt tamenzut deg uskar-is anagraw agaman deg useggas n 1758 dgi is-yefka isem n tewsit Falco anda iy ɣil de akken-it n iseflayen , send ma ad s-yales (ad s-iɛawed) umusnaw afṛensis ( Mathurin Jacques Brisson ) asismel w ad s-yefk isem n tewsit Aquila deg useggas n 1760

Ẓeṛ daɣen